Þeir nemendur sem starfsmaður Vísindavefsins náði tali af höfðu gaman af deginum og fannst spennandi að kynna sér hinar ýmsu greinar . Í Borgarhólsskóla var stjörnutjaldið sívinsæla , auk þess sem Sprengjugengið var með sýningar . Metþátttaka var í spurningakeppninni og fengu þónokkrir vísindadagatalið í verðlaun fyrir þátttökuna . Auk þess tókst Aðalsteini Júlíussyni að finna eiganda fisksins í gátu Einsteins og hlaut hann að sjálfsögðu vísindadagatalið að launum . Háskólalestin fer nú í sumarfrí en í ágúst mun hún leggja aftur af stað og halda áfram ferð sinni um landið ! Hér má fylgjast með dagskrá Háskólalestarinnar .